The Tourist

The Tourist inggih punika filem detektif saking Amérikah Sarékat ingkang kadamel taun 2010. Filem punika dipunsutradarani Florian Henckel von Donnersmarck. Ingkang maragani filem punika antawisipun Angelina Jolie lan Johnny Depp, sarta dipunsengkuyung déning cameo Timothy Dalton (salah satunggalipun paraga filem James Bond). Filem punika dipundamel ambalan saking filem Perancis sesirah Anthony Zimmer (2005), ingkang nyariyosaken babagan satunggalipun mafia ingkang dados buronan 14 nagari lan satunggal kelompok gangster, mengsahipun, sarta lelampahan katresnanipun kaliyan salah satunggalipun agen FBI.Kumpulan Cerita , diakses 4 Mèi 2015Cinema Poetica: Sang Mafia Ikut Berwisata, Filmnya Jadi Cokelat Semua, diakses 4 Mèi 2015

Sinaosa para pamirsa lan juru kritik kirang nampi kanthi saé, éwasemanten filem punika kepara mlebet nominasi tiga kategori ing adicara Golden Globes, lan kathah pitakènan, sajatosipun filem punika kagolong kumedhi napa sandhiwara. Henckel von Donnersmarck wongsal-wangsul ngendika bilih filem punika genre sanès. Piyambakipun mratélakaken, "satunggalipun roman pangulandara kanthi nglebetaken suwasana thriller." Nanging manawi dipunaturi milih, piyambakipun nyebat filem kumedhi.

 Latar wingking 
The Tourist kathah nyariyosaken lelampahan asmara antawisipun Elise (Angelina Jolie) lan Frank (Johnny Depp) ugi karuwetan ing salebetipun. Nanging sandhiwara punika ugi nglebetaken cariyos detèktif saéngga nggiring para pamirsa supados tansah mbedhèk, sinten punika sajatosipun Elise lan wonten pundi papan dunungipun Alexander Pearce ingkang dados déning 14 nagari. Nalika para pamirsa wiwit ngremeni kaprigelan paraga wanita Angelina Jolie lan Johnny Depp, pamanggih pamirsa mesthinipun badhé kagiring tumuju pungkasanipun cariyos. Juru arah Florian Henckel von Donnersmarck sengaja ngripta karuwetan pamanggih punika kanthi samekta. Lelampahan asmara kekalih paraga ingkang tembé pinanggih wonten satunggal filem punika dados filem pamungkas taun 2010.Saat sang kapten jatuh cinta pada Lara Croft, diakses 4 Mèi 2015 Sasampunipun kababar, filem punika kasil ngempalaken arta US $278 yuta saking panggiyaran sadonya. Wondéné wragad ingkang sampun medal inggih punika US $100 yuta.

 Ringkesan 
Cariyos kawiwitan nalika Elise (Angelina Jolie) ingkang dados inceran pulisi Inggris ngginakaken Frank Tupelo (Johnny Depp), salah satunggalipun pelancong saking Amérikah Sarékat. Elise ingkang sajatosipun pacanganipun Alexander Pearce nyobi manggihi kanthi ngginakaken kawontenanipun Frank. Boten dangu Frank nandang kasmaran dhumateng Elise, wanita ayu ingkang tuhu merak ati. Nanging prakawis punika kepara malah ndadosaken piyambakipun dipunincer. Ing papan panggènan sanès, Inspektur John ingkang sampun gadhah tekad badhé nyepeng Alexander Pearce awit saking prakawis pajek, nyobi pados katrangan lumantar Elise. Sandhiwara sansaya éndah nalika Frank ingkang ngakèni pedamelanipun minangka guru matematika punika pungkasanipun dipunanggep minangka Alexander Pearce, saé déning pulisi Inggris lan komplotan mafia Ruslan ingakang dipunarsani déning Reginald Shaw (Steven Berkoff). Lan leres, ing pungkasanipun cariyos, Frank Tupelo punika sajatosipun Alexander Pearce ingkang sampun oprasi pasuryan lan sinau basa Inggris lan ngakèni minangka guru matematika saking Amérikah Sarékat. Elis piyambak mboten mangertos kajawi nalika Frank saget mbika brankas arta ingkang sandhinipun namung piyambakipun kaliyan Alexander Pearce ingkang mangertos.

 Ingkang maragani 
 Angelina Jolie
 Johnny Depp
 Paul Bettany
 Rufus Sewell
 Timothy Dalton
 Steven Berkoff
 Christian De Sica
 Julien Baumgartner
 Ralf Moeller
 Raoul Bova

 Pangaji 
 Bebungah Adicara Bebungah Kategori Panampi KasilHollywood Foreign Press AssociationGolden Globe AwardBest Picture: Musical or ComedyBest Actor: Musical or ComedyJohnny DeppBest Actress: Musical or Comedy Angelina Jolie2011 Teen Choice AwardsTeen Choice AwardsChoice Movie: ActionChoice Movie: Actor ActionJohnny DeppChoice Movie: Actress Action Angelina Jolie2011 Redbox Movie AwardsRedbox Movie AwardsMost rented drama2011 ASCAP AwardsASCAP Film and Television Music AwardsTop Box Office Films James Newton Howard

 Rujukan 

Kategori:Film Amérikah Sarékat taun 2010
Kategori:Film berbahasa Inggris
Kategori:Artikel Wiki Mrebawani II kalamangsa 1